Waar was dié Blou Bulle die hele seisoen? | Maroela Media
SP Marais – 30 punte. (Foto: WP Rugby)
Die verdedigende Curriebeker-kampioen het op die ou end met 35-32 gewen.
Vir 'n span wat haas geen kans gegun is om die Curriebeker-halfeindstryd te wen nie, het die Blou Bulle 'n allemintige vertoning van durf gelewer.
Ironies genoeg was dit 'n hoogvat in die 95ste minuut wat die Bulle die nekslag toegedien het, toe SP Marais met sy sewende strafdoel van die wedstryd geslaag het.
Hy het uiteindelik 30 van die wenspan se 35 punte aangeteken, en die WP kan maar iewers 'n gedenksteen, of iets, vir hom oprig. Hy het waarskynlik voorkom dat dié geldelik sukkelende bond 'n hele R10 miljoen sou moes inboet as Nuweland die aanbieding van die eindstryd afgestaan het.
Ongelooflike swak dissipline het die Blou Bulle hul oomblik van glorie in die halfeindronde van die reeks gekos.
Verbete aanvalswerk in die laaste tien minute van die kragmeting – met die Streeptruie wat merkwaardig rotsvas verdedig het – is beloon toe die Blitsbok Dylan Sage die gelykmakende drie (32-32) in die 80ste minuut gedruk het. Die sterk wind het Manie Libbok se doelskop weggewaai.
Ongeag die feit dat die Bulle albei die eerste helfte se drieë gedruk het, het hulle oorvloed oortredings Marais in staat gestel om met vyf strafdoele die WP deurentyd in die prentjie te hou (15-17).
Selfs Marais se drie in die 51ste minuut het gevolg op 'n lynstaan ná die Bulle vir 'n opsetlike neerklap van die bal gestraf is.
En die Bulle? Behalwe vir die swak dissipline, moes hulle die beroepswedders wat die WP se wenkans op 14/1 gestel het, benoude oomblikke besorg het.
Hoekom kon hulle die res van die seisoen nie só speel nie?
WP 35 (15) – Drieë: SP Marais, Paul de Wet. Doelskoppe: SP Marais (2). Strafdoele: SP Marais (7).
Blou Bulle 32 (17) – Drieë: Ruan Steenkamp, Duncan Matthews, Manie Libbok, Dylan Sage. Doelskoppe: Manie Libbok (3). Strafdoele: Manie Libbok (2).
Dit was amper! Trots op die BULLE wat beroof is van n oorwinning!
Nerens word gesê hoeveel keer daar vir n WP speler n geelkaart moes gegee gewees het asook strafkoppe maar die ref het dit afgelag want WP moes wen. Dit was mos vanselfsprekend dat WP sou oor die Bulle sou storm en toe dit nie gebeur nie moes die ref help. Ek vanoggend die wedstryde waar die NZ se spanne gespeel het en vir dieselfde oortredings wat WP gemaak het die spelers met geel kaarte van die veldaf, ek wil net weet of ons ander rugby reels speel as hulle, want hulle het ook semi,s gespeel. Hoe dieselfde ref twee weke… Lees meer »
BULLE,baie goed gedoen.Jammer vir julle,maar wp het ook maar baie kanse verbrou. MAAR iets anders.Ek het lanklaas n loskakel so swak en onoordeelkundig sien skop soos wp se willemse. EN hy is in SPRINGBOK span en word deur hoofstroom media verafgod. JAMMER,maar hys netnet goed gedoen vir klubrugby. WP,sterkte md finaal. BULLE,WELL DONE.
Met soveel pogings deur die ref om die "game" deur te haal vir die WP kon dit nie anders nie. Dit kos ons rugby baie want hoe op aarde moet jy 'n wedstryd wen met sulke swak beslissings?